เปิดโผ 21 หุ้นราคาพุ่งกว่า 50% รอบ 10 เดือนแรก! SISB อัพไซด์เพียบ 34%
คัด 21 หุ้นทะยานขึ้นกว่า 50% ชนะดัชนีช่วง 10 เดือนแรกปี 2565 นำโดย CPH, TEAMG, NSI, FORTH, TC, KWI, SISB เป็นต้น ฟากหุ้นยังเหลืออัพไซด์เพียบเทียบกับราคาเป้าหมายโบรกเกอร์ได้แก่ SISB, ERW, SAPPE, CPN, PR9, BH, PTTEP
เปิดโผ 21 หุ้น ราคาพุ่งกว่า 50% ในรอบ 10 เดือนแรกปี 2565 ฟาก SISB เหลืออัพไซด์เพียบ 33.81%
6 พ.ย. 2565

ภาวะตลาดหุ้นไทยในช่วง 10 เดือนแรกปี 2565 เคลื่อนไหวผันผวนจากช่วงต้นปีเดือนกุมภาพันธ์สามารถขึ้นไปทำ High ที่ระดับ 1,713.20 จุด แล้วช่วงเดือนกรกฎาคมลงมาทำ LOW ที่ระดับ 1,533.37 จุด
ทว่าหากเทียบกับช่วงดัชนีปิด ณ วันที่ 31 ตุลาคม 2565 อยู่ที่ 1,608.76 จุด ไปเทียบกับช่วงปิดสิ้นปี 2564 ณ วันที่ 30 ธันวาคมอยู่ที่ 1,657.62 จุด ปรับตัวลง 48.86 จุด หรือลงไป 2.95% เท่ากับว่า 10 เดือนแรกดัชนีติดลบ
ขณะที่ฝากฝั่งบริษัทจดทะเบียนในตลาดหลักทรัพย์แห่งประเทศไทย (SET) หลายบริษัทราคาหุ้นบนกระดานทะยานขึ้นส่วนทางดัชนีได้อย่างแข็งแกร่ง ด้วยปัจจัยเฉพาะตัวเข้ามาหนุน หรือปัจจัยบวกรอบข้างที่เกี่ยวข้องเข้ามาสนับสนุน
ข่าวหุ้นธุรกิจออนไลน์จึงได้ทำการสแกนเฟ้นหาหุ้นที่ราคาพุ่งแรงในช่วง 10 เดือนแรกปี 2565 ทะยานขึ้นกว่า 50% พบว่ามี  CPH, TEAMG, NSI, FORTH, TC, KWI, SISB, ESSO, TNL, THG, SNNP, SPACK, KAMART, PR9, CENTEL, BH, BIOTEC, SAPPE, PTTEP, TKT และ ERW เป็นต้น
สำหรับหุ้นปรับตัวขึ้นแรงสุดในรอบ 10 เดือนแรก หรือให้ผลตอบแทนนักลงทุนมากสุด คือ บริษัท คาสเซ่อร์พีคโฮลดิ้งส์ จำกัด (มหาชน) หรือ CPH พบว่า ราคาบนกระดานปรับตัวขึ้น 862.04% ขึ้นไป 32.93 บาท ซึ่งเป็นการทะยานต่อเนื่องจากราคาปิดวันที่ 31 ธันวาคม 2564 อยู่ที่ 3.82 บาท จนมาถึง ณ วันที่ 31 ตุลาคม 2565 ราคาหุ้นปิดอยู่ที่ 36.75 บาท โดยหากดูปัจจัยบวกเข้ามาขับเคลื่อนราคาหุ้นมีเพียงเรื่องผลประกอบการออกมาเติบโตแข็งแกร่งในไตรมาส 1/2565 และไตรมาส 2/2565 ที่ผ่านมา พ่วงกับการเก็งกำไรด้านสัญญาณเทคนิคขาขึ้นเท่านั่น
ถัดมา บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG พบว่า ราคาบนกระดานปรับตัวขึ้น 452.63% ขึ้นไป 13.76 บาท ซึ่งเป็นการทะยานต่อเนื่องจากราคาปิดวันที่ 31 ธันวาคม 2564 อยู่ที่ 3.04 บาท จนมาถึง ณ วันที่ 31 ตุลาคม 2565 ราคาหุ้นปิดอยู่ที่ 16.80 บาท สำหรับการปรับตัวขึ้นของราคาหุ้นสะท้อนจากบริษัทฯมีการคว้างานใหญ่ต่อเนื่องดันแบ็กล็อกสูงกว่า 4,000 ล้านบาท มิหนำซ้ำเข้าไปเกาะเรื่องคาร์บอนเครดิตว่าได้งานจาก DITTO หลังคว้าโครงการปลูกป่ากว่าหมื่นไร่และจะคว้างานต่อเนื่อง
ส่วนราคาหุ้นของตัวอื่น ๆ สามารถดูจากตารางประกอบ

ขณะเดียวกันจากราคาหุ้นทั้ง 21 ตัวปรับตัวขึ้นแรงรอบ 10 เดือนแรกปี 2565 แล้ว บางตัวหากเทียบกับราคาเป้าหมายที่ทางนักวิเคราะห์ประเมินไว้ยังเหลืออัพไซด์ให้เข้าไปลงทุนได้อีก ได้แก่ SISB, ERW, SAPPE, CPN, PR9, BH และ PTTEP

สำหรับ บริษัท เอสไอเอสบี จำกัด (มหาชน) หรือ SISB ล่าสุดวันที่ 4 พฤศจิกายน 2565 ราคาหุ้นปิดที่ระดับ 18.90 บาท หากเทียบกับราคาเป้าหมายจากบล.ทิสโก้ ประเมินไว้ที่ 23.40 บาท เท่ากับว่ายังคงมีอัพไซด์ 23.40% ขณะที่ บริษัท ดิ เอราวัณ กรุ๊ป จำกัด (มหาชน) หรือ ERW ล่าสุดวันที่ 4 พฤศจิกายน 2565 ราคาหุ้นปิดที่ระดับ 4.25 บาท หากเทียบกับราคาเป้าหมายจากบล.ดาโอ ประเมินไว้ที่ 5.20 บาท เท่ากับว่ายังคงมีอัพไซด์ 22.35%
นอกจากนี้ บริษัท เซ็ปเป้ จำกัด (มหาชน) หรือ SAPPE ล่าสุดวันที่ 4 พฤศจิกายน 2565 ราคาหุ้นปิดที่ระดับ 40.25 บาท หากเทียบกับราคาเป้าหมายจากบล.ฟิลลิป ประเมินไว้ที่ 48.50 บาท เท่ากับว่ายังคงมีอัพไซด์ 20.50% ส่วนของ บริษัท เซ็นทรัลพัฒนา จำกัด (มหาชน) หรือ CPN ล่าสุดวันที่ 4 พฤศจิกายน 2565 ราคาหุ้นปิดที่ระดับ 18.30 บาท หากเทียบกับราคาเป้าหมายจากบล.ดาโอ ประเมินไว้ที่ 80.00 บาท เท่ากับว่ายังคงมีอัพไซด์ 18.52%
รวมทั้ง บริษัท โรงพยาบาลพระรามเก้า จำกัด (มหาชน) หรือ PR9 ล่าสุดวันที่ 4 พฤศจิกายน 2565 ราคาหุ้นปิดที่ระดับ 18.30บาท หากเทียบกับราคาเป้าหมายจากบล.ดาโอ ประเมินไว้ที่ 20.00 บาท เท่ากับว่ายังคงมีอัพไซด์ 9.29% ขณะที่ บริษัท โรงพยาบาลบำรุงราษฎร์ จำกัด (มหาชน) หรือ BH ล่าสุดวันที่ 4 พฤศจิกายน 2565 ราคาหุ้นปิดที่ระดับ 224 บาท หากเทียบกับราคาเป้าหมายจากบล.ดาโอ ประเมินไว้ที่ 240.00 บาท เท่ากับว่ายังคงมีอัพไซด์ 7.14% และ บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ล่าสุดวันที่ 4 พฤศจิกายน 2565 ราคาหุ้นปิดที่ระดับ 192.00 บาท หากเทียบกับราคาเป้าหมายจากบล.ดาโอ ประเมินไว้ที่ 205.00 บาท เท่ากับว่ายังคงมีอัพไซด์ 6.77%